Izvještaj

Za temu završnog rada odlučili smo izraditi web sjedište izmišljene banke Ma!. Odlučili smo prikazati usluge banke, osnovne informacije o samoj banci te link za kontakt. Video zapis sadrži kombinaciju 3D grafike, zvuka, „pravih“ videa i teksta. Animacije su 100% originalne i izrađene u Blenderu. Tekstovi, odnosno opisi usluga i opis banke je kombinacija različitih tekstova pronađenih na internetu. Logo je kao i animacije izrađen u Blenderu te je implementiran samo na početnoj stranici web sjedišta (unutar navigacije), ali je prikazan i unutar videa. Fotografija u sekciji „O nama“ je preuzeta s interneta i uređena u ADOBE Photoshop alatu. Za izradu 3D grafike nam je trebalo 6 dana, a za izradu samog web sjedišta 2 dana. Poslove smo podijelili tako da je Josip izradio većinu post produkcije videa kao i 3D grafiku koja se nalazi u njemu, a Paolo je posudio glas kako bi upotpunio video. Animacije smo podijelili međusobno tako da je Josip izradio animaciju za štednju i kartice, a Paolo je izradio animacije za mobilno bankarstvo i kredite. Većinom smo se držali početnog plana uz poneke promjene za koje smo smatrali da bolje upotpunjuju web sjedište. Samo web sjedište izrađeno je pomoću Visual Studio Code-a koristeći HTML (Bootstrap), CSS (SASS) i Javasript. Josip je izrađivao početnu stranicu i „Kontakt“, a Paolo „Usluge“ i „O nama“. Na kraju smo uskladili kodove pomoću GIT Hub platforme te putem Discorda (dijeljenje zaslona) zajedno prolazili kroz čitavo sjedište, uočavali pogreške te ih ispravljali. Smatramo da je web sjedište uspješno izrađeno prema planu kojeg smo zadali te da nema velikih odstupanja od početnog plana.

Josip Lukin i Paolo Kos